საზოგადოებასთან ურთიერთობისა და კომუნიკაციის სასერტიფიკატო პროგრამა

კურსის მოკლე აღწერილობა

საზოგადოებასთან ურთიერთობის კურსი არის პროფესიული სასწავლო პროგრამა, რომელიც ემყარება საზოგადოებასთან ურთიერთობის სამართლებრივ და მეცნიერულ პრინციპებს. კურსი დაეხმარება მსმენელს უკეთ შეისწავლოს საზოგადოებასთან ურთიერთობის ძირითადი საკითხები. საზოგადოებასთან კომუნიკაცია და ინფორმაციის გაცემა, ისევე როგორც პერსონალური მონაცემების დაცვა, რაც საჯარო მოხელეთათვის აუცილებელ პირობას წარმოადგენს. სასწავლო კურსის მსვლელობისას მოხდება ამ დარგში არსებული საუკეთესო პრაქტიკის გაზიარება, თანამედროვე და ინოვაციური მეთოდებისა და მიდგომების გაცნობა, მსმენელთა საჭიროებებზე მორგებული პრაქტიკული სამუშაოების შესრულება-განხილვა, რაც დაეხმარება მათ მიიღონ სწორი გადაწყვეტილებები მნიშვნელოვანი საკითხების გადასაჭრელად. საზოგადოებასთან ურთიერთობის კურსი განკუთვნილია როგორც საჯარო სექტორში დასაქმებულ იმ პირთათვის, რომლებიც ჩართულნი არიან საზოგადოებასთან ურთიერთობის პროცესში, აქვთ პრაქტიკული გამოცდილება და სურვილი გაიღრმავონ ცოდნა, ასევე დამწყები სპეციალისტებისთვის, რომლებსაც არ აქვთ პრაქტიკული გამოცდილება და გეგმავენ წარმატებული კარიერის შექმნას.

**საგნების ჩამონათვალი:**

სახელმწიფო ადმინისტრირების საფუძვლები

ადგილობრივი თვითმართველობის სამართალი;

კომუნიკაციის ფსიქოლოგია;

საზოგადოებასთან ურთიერთობა და მასობრივი ინფორმაციის საშუალებები (ტელევიზია, კინო, რეკლამა0

PR: თეორია და პრაქტიკა

ინფორმაციის მართვა და თავისუფლება

პოლიტიკური PR

სტრატეგიული აზროვნება და ხედვა

სამოქალაქო განათლება

საოფისე და მედია (ფოტოშოპი და ვიდეო ფაილების მონტაჟი) პროგრამები

**უნარები, რომლებსაც მსმენელები შეიძენენ კურსის დასრულების შემდეგ :**

* საზოგადოებასთან ურთიერთობის ცნება, პიარი, სპინი, შავი პიარი;
* საზოგადოებასთან ურთიერთობის სამართლებრივი საფუძვლები. საჯარო ინფორმაციის მიღებისა და გაცემის წესები;
* კომუნიკაცია და მისი სამართლებრივი საკითხები;
* საზოგადოებასთან ურთიერთობის ინსტრუმენტები: პრესრელიზი, ბრიფინგი, პრესკონფერენცია, პრეზენტაცია;
* საქართველოში არსებული რეალობა საზოგადოებასთან ურთიერთობის სფეროში;
* ეთიკური ქარტიის პრინციპები;
* კრიტიკული სიტუაციები და მათი თავიდან აცილების გზები;
* პიარის სტრატეგიული დაგეგმარება;
* პოლიტიკური ლიდერის ან თანამდებობის პირისათვის იმიჯის შექმნა;

**ჩარიცხვის პირობები:**

* მუშაობის პრაქტიკული გამოცდილება საჯარო სამსახურში (მოქმედი თანამშრომელი);
* სახელმწიფო ენის ცოდნა( ის ვინც სუსტად ფლობს ქართულ ენას სავალდებულოა გაიაროს კურსის წინამოსამზადებელი ქართული ენის ინტენსიური სწავლების პროგრამა);
* კომპიუტერის გამოყენების საბაზისო უნარ–ჩვევები;
* სახელმწიფო ენის სწავლების პროგრამის B1 დონის სერტიფიკატი (ეთნიკური უმცირესობებისათვის);
* სკოლის მიერ ჩატარებული სახელმწიფო ენის ცოდნის განმსაზღვრელი გამოცდის წარმატებით გავლა (ეთნიკური უმცირესობებისათვის).
* ნებისმიერი დაინტერესებული პირი ხელშეკრულების საფუძველზე.

**კურსის ხანგრძლივობა: სასწავლო კურსის ხანგრძლივობაა 200 საათი.**